Pta-bejaarde sterf ná aanval by huis | Maroela Media
Die toneel in 12de Laan waar Corrie Visser en sy vrou Gerrie aangeval is (Foto aan Maroela Media verskaf deur die SAPD)
Kapt. Coba Brits, woordvoerder van die polisie, het Woensdag aan Maroela Media gesê dit is nog nie duidelik wanneer presies die egpaar aangeval is nie. "Bure het Gerrie die Woensdag om 14:00 in die oprit van die huis opgemerk," het sy gesê.
Volgens Brits is dit nog nie duidelik hoe die aanvaller toegang tot die huis bekom het nie, want daar is geen geforseerde toegang nie.
"Die egpaar was alleen by die huis toe hulle oorval is. Hulle het albei steekwonde opgedoen en Corrie is ook met 'n stomp voorwerp oor die kop geslaan," het Brits verduidelik. Corrie is op die toneel dood verklaar. "Gerrie is in die hospitaal, maar kan nog nie praat ná die aanval nie."
"Die motief vir die aanval is nog nie bekend nie, en ons kon nog nie tot dusver bepaal of enigiets uit die huis gesteel is nie."
Die Pretoria-Mootspeurtak ondersoek 'n saak van moord en poging tot moord.
"Enigiemand met verdere inligting kan ao Hoffmann kontak by 083 650 0820.
Wat 'n tragedie. Seker as tuinier vir hulle gewerk.
Watter soort mens kan 'n ander onskuldige mens net so vermoor?
Gaan seker weer grens aan rassisme vir daardie wat heeldag op sosiale media le om sulke boodskappe te soek en dan n berg van n molshoop te maak. Om in die nuwe sa te woon as blanke is waaghalsig
My man was op die toneel gister was nie mooi gesig. Jammer aan die familie vir julle verlies
Is daar 'n organisasie wat al die moorde sowel, alle aanvalle en wat die beserings behels vir die afgelope jaar of selfs jare op Facebook Twitter ens. Kan laai sodat ons kan besef wat die omvang hiervan is en dat die opsomming die wêreld in gestuur kan word. Baie mense ken mense oorsee.